Μουχούλια
Τα μουχούλια είναι ζυμαρένια γλυκά με λιγοστή ζάχαρη, σε σχήμα μικρής βαρκούλας.
3 φλιτζ. τσαγιού αλεύρι για όλες τις χρήσεις, κοσκινισμένο, 70 γρ. ζάχαρη, 2 κουτ. σούπας βούτυρο αγελάδας, μαλακωμένο σε θερμοκρασία δωματίου, 2 αυγά, 1 φλιτζ. τσαγιού φρέσκο γάλα, πλήρες, 400 γρ. ανάμεικτα ξερά φρούτα, ψιλοκομμένα (σύκα, δαμάσκηνα, βερίκοκα, σταφίδες, χουρμάδες κ.ά.), 100 γρ. καρυδόψιχα, κοπανισμένη, ζάχαρη άχνη ή μέλι
Για να φτιάξουμε τα μικρούλια ξεκινάμε με τη γέμιση και ανακατεύουμε όλα τα υλικά σε ένα μπολ.Στον κάδο του μίξερ ρίχνουμε το αλεύρι και το αλάτι, ανακατεύουμε και κάνουμε μια λακούβα στο κέντρο. Ρίχνουμε εκεί το γάλα, το βούτυρο, τη ζάχαρη, το γάλα και το 1 αυγό και ανακατεύουμε με το φτερό, μέχρι τα υλικά να ενωθούν. Προσαρμόζουμε τον γάντζο για ζύμες και ζυμώνουμε για 5 λεπτά, μέχρι να φτιάξουμε μια ζύμη μαλακή και εύπλαστη.Χωρίζουμε τη ζύμη σε 16 κομμάτια, τα πλάθουμε σε μπάλες με μέγεθος περίπου όσο ένα μικρό πορτοκάλι και τις πιέζουμε με την παλάμη μας για να πάρουν οβάλ σχήμα. Τσιμπάμε με τα δάχτυλά μας τις στενές άκρες κάθε οβάλ ζυμαριού, ώστε να γίνει σαν βαρκούλα, και πιέζουμε το κέντρο για να φτιάξουμε μια ρηχή λακκουβίτσα.Προθερμαίνουμε τον φούρνο στους 180 C και στρώνουμε με λαδόκολλα τη λαμαρίνα του φούρνου.Τακτοποιούμε τις βαρκούλες (τα μουχούλια) σε σειρές και τις αλείφουμε με το δεύτερο αυγό, ελαφρώς χτυπημένο. Στο κέντρο τους μοιράζουμε γέμιση. Ψήνουμε τα μουχούλια για 20-30 λεπτά ή μέχρι να ροδίσουν όμορφα.
Αλεύρι (ζύμες),Ξερά φρούτα